ΚΑΝΟΝΙΣΜΟΣ (ΕΟΚ) αριθ. 2818/93 ΤΗΣ ΕΠΙΤΡΟΠΗΣ της 14ης Οκτωβρίου 1993 για τη μείωση των τιμών βάσεως και αγοράς για τα πορτοκάλια, κλημεντίνες, μανταρίνια και satsumas για την περίοδο εμπορίας 1993/94 έπειτα από τις νομισματικές επανευθυγραμμίσεις της περιόδου εμπορίας 1992/93 και της υπέρβασης του καθορισμένου κατωφλίου παρέμβασης για την περίοδο εμπορίας 1992/93

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1035/72 του Συμβουλίου της 18ης Μαΐου για την κοινή οργάνωση της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 638/93 (2), και ιδίως το άρθρο 16β παράγραφος 4,

τον κανονισμό (ΕΟΚ) αριθ. 3813/92 του Συμβουλίου της 28ης Δεκεμβρίου 1992 σχετικά με τη λογιστική μονάδα και τις ισοτιμίες μετατροπής που πρέπει να εφαρμόζονται στα πλαίσια της κοινής γεωργικής πολιτικής (3), και ιδίως το άρθρο 9 παράγραφος 1,

τον κανονισμό (ΕΟΚ) αριθ. 3824/92 της Επιτροπής της 28ης Δεκεμβρίου 1992 για καθορισμό των οριζομένων σε Ecu τιμών και ποσών που πρέπει να τροποποιηθούν λόγω των νομισματικών επανευθυγραμμίσεων (4), όπως τροποποιήθηκε τελευταία από τον κανονισμό (ΕΟΚ) αριθ. 1663/93 (5), και ιδίως το άρθρο 2,

Εκτιμώντας:

ότι ο κανονισμός (ΕΟΚ) αριθ. 3824/92 καθόρισε τον κατάλογο των τιμών και των ποσών του τομέα των οπωροκηπευτικών στα οποία εφαρμόζεται ο συντελεστής μείωσης 1,010495 που ορίστηκε με τον κανονισμό (ΕΟΚ) αριθ. 537/93 της Επιτροπής (6), όπως τροποποιήθηκε τελευταία από τον κανονισμό (ΕΟΚ) αριθ. 1331/93 (7), από την αρχή της περιόδου εμπορίας 1993/94, στο πλαίσιο του καθεστώτος αυτόματης κατάργησης νομισματικών αποκλίσεων- ότι το άρθρο 2 του κανονισμού (ΕΟΚ) αριθ. 3824/92 προβλέπει τον προσδιορισμό της μείωσης των τιμών και ποσών που προκύπτουν για κάθε σχετικό τομέα και τον καθορισμό της αξίας αυτών των μειωμένων τιμών και ποσών- ότι οι τιμές βάσης και αγοράς για τα πορτοκάλια, κλημεντίνες, μανταρίνια και satsumas για την περίοδο εμπορίας 1993/94 έχουν καθοριστεί από τον κανονισμό (ΕΟΚ) αριθ. 1289/93 του Συμβουλίου (8), όπως τροποποιήθηκε από τον κανονισμό (ΕΟΚ) αριθ. 1334/93 της Επιτροπής (9)-

ότι ο κανονισμός (ΕΟΚ) αριθ. 3213/92 της Επιτροπής (10) όρισε σε 1 179 400 τόνους το κατώφλι παρέμβασης για τα ροδάκινα, σε 62 200 τόνους για τα νεκταρίνια και σε 367 000 τόνους για τα πορτοκάλια για την περίοδο εμπορίας 1992/93-

ότι, δυνάμει αντιστοίχως του άρθρου 16α παράγραφος 1 του κανονισμού (ΕΟΚ) αριθ. 1035/72 και του άρθρου 2 παράγραφος 1 του κανονισμού (ΕΟΚ) αριθ. 2240/88 του Συμβουλίου της 19ης Ιουλίου 1988 για τον καθορισμό, όσον αφορά τα ροδάκινα, τα λεμόνια και τα πορτοκάλια, των κανόνων εφαρμογής του άρθρου 16β του κανονισμού (ΕΟΚ) αριθ. 1035/72 περί κοινής οργανώσεως αγοράς στον τομέα των οπωροκηπευτικών (11), όπως τροποποιήθηκε τελευταία από τον κανονισμό (ΕΟΚ) αριθ. 1623/91 (12), εάν κατά τη διάρκεια της περιόδου εμπορίας, τα ληφθέντα μέτρα παρέμβασης για τα πορτοκάλια αφορούν ποσότητες που υπερβαίνουν το καθορισμένο κατώφλι παρέμβασης για τα προϊόντα αυτά και για την περίοδο αυτή, οι καθορισμένες τιμές βάσης και αγοράς για τα προϊόντα αυτά για την επόμενη περίοδο εμπορίας μειώνονται κατά 1 % ανά δόση υπέρβασης 37 700 τόνων για τα πορτοκάλια-

ότι, σύμφωνα με τις πληροφορίες που προσκόμισαν τα κράτη μέλη, τα ληφθέντα εντός της Κοινότητας μέτρα παρέμβασης στο πλαίσιο της περιόδου εμπορίας 1992/93 αφορούν 1 776 951 τόνους για τα πορτοκάλια- ότι, επομένως, η Επιτροπή διαπίστωσε υπέρβαση κατά 597 551 τόνους για τα πορτοκάλια, από το κατώφλι παρέμβασης που είχε οριστεί γι' αυτή την περίοδο εμπορίας-

ότι, από τα ανωτέρω, προκύπτει ότι οι τιμές βάσης της αγοράς για τα πορτοκάλια, για την περίοδο εμπορίας 1993/94 που ορίστηκαν με τον κανονισμό (ΕΟΚ) αριθ. 1289/93 πρέπει να μειωθούν κατά 15 %- ότι η μείωση αυτή προστίθεται σε εκείνη που προκύπτει από τις νομισματικές επανευθυγραμμίσεις της περιόδου εμπορίας 1992/93- ότι η συνολική μείωση ανέρχεται σε 15,88 %-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι τιμές βάσης και αγοράς για τα πορτοκάλια, τις κλημεντίνες, τα μανταρίνια και τα satsumas για την περίοδο εμπορίας 1993/94 που ορίστηκαν με τον κανονισμό (ΕΟΚ) αριθ. 1289/93 μειώνονται κατά 15,88 % όσον αφορά τα πορτοκάλια και κατά 1,04 % όσον αφορά τις κλημεντίνες, μανταρίνια και satsumas και καθορίζονται σύμφωνα με το παράρτημα.

Άρθρο 2

Ο παρών κανονισμός αρχίζει στις 16 Οκτωβρίου 1993.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 14 Οκτωβρίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 118 της 20. 5. 1972, σ. 1.

(2) ΕΕ αριθ. L 69 της 20. 3. 1993, σ. 7.

(3) ΕΕ αριθ. L 387 της 31. 12. 1992, σ. 1.

(4) ΕΕ αριθ. L 387 της 31. 12. 1992, σ. 29.

(5) ΕΕ αριθ. L 158 της 30. 6. 1993, σ. 18.

(6) ΕΕ αριθ. L 57 της 10. 3. 1993, σ. 18.

(7) ΕΕ αριθ. L 132 της 29. 5. 1993, σ. 114.

(8) ΕΕ αριθ. L 132 της 29. 5. 1993, σ. 3.

(9) ΕΕ αριθ. L 132 της 29. 5. 1993, σ. 120.

(10) ΕΕ αριθ. L 320 της 5. 11. 1992, σ. 13.

(11) ΕΕ αριθ. L 198 της 26. 7. 1988, σ. 9.

(12) ΕΕ αριθ. L 150 της 15. 6. 1991, σ. 8.

ΠΑΡΑΡΤΗΜΑ

ΤΙΜΕΣ ΒΑΣΕΩΣ ΚΑΙ ΑΓΟΡΑΣ Περίοδος εμπορίας 1993/94 ΜΑΝΤΑΡΙΝΙΑ Για την περίοδο από τις 16 Νοεμβρίου 1993 έως τις 28 Φεβρουαρίου 1994

/* ΠΙΝΑΚΕΣ: δείτε Ε.Ε. */

παρουσιάζονται σε συσκευασία.

ΣΑΤΣΟΥΜΑΣ Για την περίοδο από τις 16 Οκτωβρίου 1993 έως τις 15 Ιανουαρίου 1994

/* ΠΙΝΑΚΕΣ: δείτε Ε.Ε. */

χιλιοστομέτρων, που παρουσιάζονται σε συσκευασία.

ΚΛΗΜΕΝΤΙΝΕΣ Για την περίοδο από την 1η Δεκεμβρίου 1993 έως τις 15 Φεβρουαρίου 1994

/* ΠΙΝΑΚΕΣ: δείτε Ε.Ε. */

παρουσιάζονται σε συσκευασία.

ΓΛΥΚΑ ΠΟΡΤΟΚΑΛΙΑ Για την περίοδο από την 1η Δεκεμβρίου 1993 έως τις 31 Μαΐου 1994

/* ΠΙΝΑΚΕΣ: δείτε Ε.Ε. */

Salustiana, Sanguinello και Valencia late, της ποιοτικής κατηγορίας Ι, μεγέθους 67 έως 80 χιλιοστομέτρων, που παρουσιάζονται σε συσκευασία.

Σημείωση:

Οι τιμές που εμφαίνονται στο παρόν παράρτημα δεν περιλαμβάνουν την επίπτωση του κόστους της συσκευασίας με την οποία παρουσιάζεται το προϊόν.